b'\n_START_ARTICLE_\nLietuvos teis\xc4\x97s institutas\n_START_PARAGRAPH_\nTeis\xc4\x97s institutas - valstyb\xc4\x97s mokslo \xc4\xafstaiga, tirianti Lietuvos teis\xc4\x99 ir Lietuvos teisin\xc4\x99 sistem\xc4\x85. Pagrindinis veiklos tikslas - kurti mokslinius pagrindus teisinei sistemai tobulinti. Pagrindin\xc4\x97 veiklos sritis \xe2\x80\x93 moksliniai tyrimai.\n_START_SECTION_\nDabartis\n_START_PARAGRAPH_\nTI yra tik 2 tyrim\xc5\xb3 kryptys - vie\xc5\xa1oji teis\xc4\x97 ir kriminologija. Orientacija \xc4\xaf taikomuosius darbus. Lyginant su kitais Lietuvos mokslo institutais, per ma\xc5\xbeai diferencijuotos tyrim\xc5\xb3 kryptys (vos 2). _NEWLINE_2005\xe2\x80\x932008 m. Institute atlikti 52 tyrimai \xc4\xafvairiais teisiniais bei kriminologiniais klausimais (i\xc5\xa1 j\xc5\xb3 38 nacionaliniai ir 14 tarptautini\xc5\xb3). _NEWLINE_2008 m. TI buvo 35 (2009 m. spalio m\xc4\x97n. - 33) darbuotojai: 21 tyr\xc4\x97jas (i\xc5\xa1 j\xc5\xb3 18 dirba visu etatu) ir 14 mokslinink\xc5\xb3 (i\xc5\xa1 j\xc5\xb3 11 \xe2\x80\x93 visu etatu). 3 tyr\xc4\x97jai (i\xc5\xa1 j\xc5\xb3 2 mokslininkai) yra vaiko prie\xc5\xbei\xc5\xabros atostogose. 8 tyr\xc4\x97jai d\xc4\x97sto Vilniaus ir Mykolo Romerio universitetuose. Dalykiniu pagrindu tyr\xc4\x97jai pasiskirst\xc4\x99 \xc4\xaf 3 tyrim\xc5\xb3 - Kriminologini\xc5\xb3 (ved\xc4\x97ja - Svetlana Justickaja), Baud\xc5\xbeiamosios justicijos, Teisin\xc4\x97s sistemos - skyrius ir 1 sektori\xc5\xb3 (Vaik\xc5\xb3 ir jaunimo teis\xc4\x97s). TI save laiko Lietuvos teisin\xc4\x97s sistemos reformos mokslini\xc5\xb3 pagrind\xc5\xb3 reng\xc4\x97ju bei pagrindiniu LR Seimo, LR Vyriausyb\xc4\x97s ir LR Konstitucinio Teismo ekspertu teis\xc4\x97s mokslo ir kriminologijos klausimais.'